ইলিশপ্রেমী বাঙালিদের জন্য এবার সুখবর। জালে ধরা দিতে চলেছে নদীর রূপোলী শস্য। ইলিশ ধরায় ৩ মাসের নিষেধাজ্ঞার সময়সীমা শেষ হয়েছে গতকালই। আজ কাকদ্বীপ থেকে সমুদ্রে পাড়ি দিল সার সার ট্রলার। সব ঠিক থাকলে আগামী সপ্তাহেই  বাজারে দেখা মিলবে ঝুড়ি ভর্তি ইলিশের।
 ওয়েব ডেস্ক : ইলিশপ্রেমী বাঙালিদের জন্য এবার সুখবর। জালে ধরা দিতে চলেছে নদীর রূপোলী শস্য। ইলিশ ধরায় ৩ মাসের নিষেধাজ্ঞার সময়সীমা শেষ হয়েছে গতকালই। আজ কাকদ্বীপ থেকে সমুদ্রে পাড়ি দিল সার সার ট্রলার। সব ঠিক থাকলে আগামী সপ্তাহেই  বাজারে দেখা মিলবে ঝুড়ি ভর্তি ইলিশের। বৈশাখ থেকেই বাঙালির মনটা হু হু করে ওঠে। কোথায় ইলিশ? তার ওপর এবার তো বাজার  খাঁ খাঁ। নদীর রূপোলী শস্যের দেখাই পাওয়া ভার।  ভাজা হোক বা পাতুরি, বা  সর্ষে ইলিশ। সেই স্বাদ, সেই গন্ধ ভুলতেই বসেছে বাঙালী। ইলিশ যেন এখন শুধুই নস্টালজিয়া। জ্যৈষ্ঠ পেরিয়ে এসেছে আষাঢ়। কিন্তু, বর্ষা এখনও আসেনি। তবে আষাঢ়ের সঙ্গেই এসেছে আশার খবর। ১৪ জুন থেকে ইলিশ ধরায় তিন মাসের নিষেধাজ্ঞা উঠে গেছে। এবার  সমুদ্রে পাড়ি দেওয়ার পালা। জালে চোখ ধাঁধানো রূপোলি ইলিশের দেখা পেতে মুখিয়ে মত্‍সজীবীরাও। কাকদ্বীপ, নামখানা, সাগর, পাথর প্রতিমা, কুলতলিতে সাজো সাজো রব। ট্রলারে বরফ, তেল, খাবার, মজুত করার পালা শেষ। জালও একদম রেডি। নিরাপদ যাত্রার জন্য পুজো দিয়ে সমুদ্রের পথে পাড়ি দিল ট্রলারে  সারি। মত্‍সজীবীদের আশা, জোগান মন্দ হবে না এবার।